részlet

Budapest, 2022

Jogi nyilatkozat
A szerző és a kiadó semmilyen felelősséget nem vállal bármely, a könyvben szereplő étrend követése idején, illetve következtében fellépő bármilyen egészségügyi problémáért.

Copyright © Mezei Elmira, 2018
Fotók © Harlan Cockburn, 2018
Hungarian edition © Jaffa Kiadó, 2018
Minden jog fenntartva!

Borítóterv: Nagy Norbert
Fotók: Harlan Cockburn

Szerkesztette: Veres Mária
Felelős szerkesztő: Jolsvai Júlia
Felelős kiadó: Rados Richárd

ISBN 978 963 475 676 7
Jaffa Kiadó • jaffa.hu

Elektronikus változat:
eKönyv Magyarország Kft.
www.ekonyv.hu
Készítette: Ambrose Montanus

„A táplálék olyan, mint a nyelv. Egy töretlen információáram, amely a testünk minden sejtjét összeköti a természettel. Minél jobb minőségű a forrás és minél érintetlenebb a sejtjeinkhez érkező üzenet, annál jobb lesz az egészségünk.”

dr. Catherine Shanahan

„Minden válság az irányváltás, a megújulás, a növekedés és a tudatosság ugrásának lehetőségét, a régi elengedésének és az új születésének magvát hordozza magában”.

dr. David R. Hawkins

Hálásan köszönöm

férjemnek, Harlan Cockburnnek a csodálatos fényképeket. Ez az ötödik könyv, amin együtt dolgoztunk, így már félszavakból is értjük egymást.

a szeretteimnek, akik inspirálnak, és hogy oltalmazó szeretetük által szüntelenül megújulhatok.

a két szakácsnak: lányomnak,
Laurien van Noortwijknek
és társának, Sándor Lőrincnek
a jó hangulatú ötleteléseket
és az értékes szakmai segítséget.

Tartalom

Bevezető

Reggelik

Lila varázs turmix

Fűszeres banánsmoothie

Málna-áfonya turmix

Folyékony zöld bomba

Töltött avokádó

Paszternákröszti füstölt lazaccal, majonézes tormával

Szalonnás zöldségtál

Főzőbanán-ropogós brokkolikrémmel

Tapenád sült zöldségkorongokkal

Kacsarillettes

Makrélavagdalt

Banántekercs

Narancsos granola

Levesek

Csirkeleves póréhagymával, ringlóval

Turbolyakrémleves

Currys sárgarépa-krémleves

Csontleves répaszalaggal, fodros kellel

Savanyú káposztás halleves csomborral

Spárgaleves

Édeskömény-zeller leves

Kapros tökleves húsgombóccal

Bazsalikomos zöldségkrémleves

Tavaszi raguleves

Édesburgonya-krémleves sült káposztával

Tejszínes zellerkrémleves kagylóval

Nyers nektarinleves

Húsok

Sáfrányos-gombás csirkemell, spenóttal

Póréhagymás csirkefasírt

Szalonnával, darált hússal töltött sült alma

Gyümölcsös barbecue csirke

Egészben sült csirke

Házi hamburger balzsamos sült céklával

Bárányragu sütőtökkel

Mustáros-zöldséges kolbásztekercs

Kacsamájkrokett

Pirított csirkemáj

Nyúlcomb tárkonyos gombamártásban

Mentás-rozmaringos báránykolbász

Libasült borsikafűvel

Kecskecombpecsenye

Tepsis kecskegidaragu

Sertésfül savanyított zöldséggel

Pácolt marhacsíkok dinnyesalátával

Halak

Serpenyős hal citromborssal, édesköménnyel és zellerrel

Sügérfilé zöld salsával

Marinált ráksaláta

Pisztráng sóskamártással

Lazacburger

Halfilé citrusos kókuszmorzsával

Lepényhal egészben

Garnélanyársak mangószósszal

Vadlazac zsályás-citromos joghurttal, grillzöldséggel

Sült mediterrán aranydurbincs

Avokádós kagylósaláta

Fűszeres indiai halfasírt

Lazactataki

Halcsomagok citrusszósszal, mángolddal

Zöldségek

Hasselback zeller, paszternák és édesburgonya

Cékla-édeskömény-narancs saláta

Vietnami káposztasaláta

Kimchi

Zellersaláta remoulade mártásban

Vokzöldség

Zöldségszivárvány tányéron és üvegben

Kókusztejes sütőtökragu

Hideg, kapros töksaláta

Almás-zelleres lilakáposzta-saláta

Töltött zöldségpite

Pirított zöldségrizs

Spárga hollandi mártással

Fodroskel-csipsz

„Sült krumpli”-válogatás

„Ezme” saláta

Boerenkool, avagy holland fodros kel burgonyapürében

Káposztás batyu

Fokhagymás-zöldfűszeres gomba zellerpürével

Töltött cukkini

Karfiol- és madársaláta

Petrezselymes tavaszi finomfőzelék

Desszertek

Narancskehely

Málnás kókuszgolyó

Kókuszmarcipánnal töltött körte fűszerkrémmel

Peche Melba nyersen

Kókuszos epertorta

Sáfrányos vaníliapuding sült banánnal

Fahéjas sült alma vaníliafagyival

Gyümölcsnyársak trikolór szósszal

Sült banán szenvedély gyümölcse szósszal

Joghurtos gyümölcsjégkrém

Málnás céklakrém

Felhasznált irodalom

Ajánlott irodalom

Receptmutató

Reggelik

Az autoimmun kúra kezdeti, szigorú szakaszában mindig későn reggeliztem, ez azóta megváltozott. Egyre jobban alszom, és reggel korábban is ébredek. A reggeli szertartásom szerint ébredés után körülbelül háromnegyed órával eszem. Ez az étkezés az, amire a legfontosabb jól előkészülni, hogy időhiány miatt ne legyen egy összecsapott, nem tartós energiát adó valami. Akik a ketogénesebb, szakaszos, böjtölősebb típusú étrendet követik, valószínűleg egyszerűen kihagyják vagy jóval későbbre tolják a reggeli időpontját. Akinek az anyagcserével vagy a stresszel kapcsolatos hormonműködésében bármilyen szabályozási zavar van, annak nem ajánlanám, hogy kihagyja a reggelit. Ez különösen a nőkre igaz, akik erőteljesebb kortizolhormon-válasszal reagálnak a böjtölésre, mint a férfiak.

Télen mindmáig szívesen eszem levest reggelire, amit szívből ajánlok másoknak is. Enyhébb időben tartalmas saláták, sültzöldség-alapú finomságok kerülnek a tányérra, és újabban nyáridőben gyümölcs is előfordul, bár ez többnyire kizárólag banán vagy valamilyen bogyós gyümölcs. Régebben ez nálam elképzelhetetlen volt, úgyhogy örülök neki, mert mindenben szeretem a lehető legnagyobb változatosságot. Az anyagcsere pörgetése szempontjából is jó a rendszeres evés, főleg, ha a makrotápanyagok arányainak variálásával különféle impulzusokat adunk a szervezetünknek.

Lila varázs turmix

ELKÉSZÍTÉSI IDŐ: 5 PERC

Van, akinek jobban csúszik a folyékony reggeli. Ennek az antioxidáns hatású turmixnak lélegzetelállító színe van, és nagyon finom.

Hozzávalók 1 adaghoz

10 dkg lila húsú főtt, hűtött édesburgonya

5 dkg kék áfonya + pár szem a díszítéshez

1 dl kókusztej

1 kis vérnarancs leve (egy fél szelet a díszítéshez)

1 teáskanál friss gyömbérlé

Az összes hozzávalót turmixoljuk. A narancsszelettel és pár szem áfonyával díszítve már tálalhatjuk is.

Fűszeres banánsmoothie

ELKÉSZÍTÉSI IDŐ: 5 PERC

A banán, a lime és a fűszerek különleges kombinációja teszi olyan kellemessé ezt a tartalmas reggeli italt.

Hozzávalók 1 adaghoz

1,5 dl kókusztej

6-7 db citromfűlevél, aprítva

1 csipet kurkuma

1 csipet fahéj

1 csipet őrölt kardamom

1 tk. GAL halkollagénpeptidek

1 kis banán

¼ avokádó

1 evőkanál lime-dzsúsz

A díszítéshez

1 lime-karika

1 citromfűbóbita

Az összes hozzávalót turmixoljuk, és a lime-karikával és a citromfűvel díszítve tálaljuk az italt.

Málna-áfonya turmix

Elkészítési idő: 5 perc

Kellemesen savanykás-édeskés, pont jó egyensúlyban. Ha valaki szereti a különleges, virágos ízeket, adhat hozzá egy csepp levendulaolajat.

Hozzávalók 1 adaghoz

10 dkg kék áfonya

5 dkg málna

1,5 dl földimandula- vagy kókusztej

1 tk. (csapott) GAL halkollagén

1 tk. (púpozott) sűrű, zsíros kókusztejszín

1 csipet vaníliapor

Az összes összetevőt turmixoljuk, és hidegen tálaljuk az italt. Mindig frissen érdemes elkészíteni, és rögtön meginni, mert állás közben változik az állaga, és némileg az íze is.

Folyékony zöld bomba

Elkészítési idő: 10 perc

Életem egyik legjobb befektetése volt a zöldségcentrifuga. Évekkel ezelőtt vettem, és nem használom nagyon gyakran, de bizonyos dolgok elkészítéséhez nélkülözhetetlen.

Hozzávalók 1 adaghoz

1 pici cukkini (12 dkg)

2 szár angol zeller

1 marék bébimángoldlevél

6 nagy levél fejes saláta

¼ alma (4 dkg)

10 szál petrezselyem

6–10 levél friss menta

½ avokádó

pár csepp lime-lé

1 csipet só

1 csipet őrölt kardamom

½ mokkáskanál olívaolaj

A cukkinit feldaraboljuk, és az angol zellerrel, a mángolddal, a salátával, az almával, a petrezselyemmel és a mentával együtt a zöldségcentrifugába adagoljuk, és kipréseljük a levüket. Utólag hozzáadjuk az avokádót, a lime-levet, egy pici sót, a kardamomot és az olívaolajat. Turmixoljuk és frissen fogyasztjuk.

Forgalmazza:
eKönyv Magyarország Kft.

www.ekonyv.hu

Felhasznált betűtípusok
EB Garamond – SIL Open Font License
Noto Serif – Apache License 2.0